section_heading: Četvrta sezona (2010./11.)
paragraph_text: Glavna radnja četvrte sezone vrti se oko Juliet Sharp (Katie Cassidy), tajnovite djevojke koja zbog greške iz prošlosti želi napakostiti Sereni. Druga polovica sezone fokusira se na komplicirani odnos između Serene i njezinog bivšeg profesora Bena, Chuckove pokušaje da održi kontrolu nad tvrtkom Bass Industries koju želi preuzeti Russell Thorpe (Michael Boatman) te rastući odnos između Dana i Blair. Ostale radnje sezone uključuju otkrivanje tajne iz Lilyne prošlosti koja ju i dalje progoni; uzburkani odnos između Chucka i Blair nakon njihovog prekida; raskidanje prijateljstva između Dana i Vanesse te dolazak Serenine rođakinje Charlie Rhodes (Kaylee DeFer) na Upper East Side. Radnja prvih dviju epizoda događale su se u Parizu gdje su se nalazili Serena, Blair i Chuck. Tamo Blair upoznaje princa Louisa Grimaldija za kojeg se na kraju sezone zaručuje.